Eurojackpot
Eurojackpot on rahvusvaheline Euroopa riike kaasav loteriimäng, mille loosimist alustati märtsis 2012. Peaauhind algab 10 000 000 eurost ja võib ulatuda kuni 90 000 000 euroni. Eurojackpoti mängimine maksab 2 eurot rea kohta. Eesmärk on leida 5 õiget numbrit 50-st pluss veel 2 lisanumbrit 10-st. Peamise võidusumma võitmise tõenäosus on 1 : 95 344 200. Loteriil on 12 vahevõidusummat. Loosimine toimub igal reedel kell 21.00 kohaliku aja järgi Helsingis. Võitnud loteriipiletite hindamine toimub Saksamaal ja Taanis. Eestis vastutab loteriipiletite müümise ja võidusummade väljastamise eest Eesti Loto.